Ania ti Kaipapanan ti Libro nga Apocalipsis?
Sungbat ti Biblia
Ti Griego a nagan ti Libro ti Biblia nga Apocalipsis ket A·po·ka′ly·psis, kaipapananna ti “Panangipalgak” wenno “Panangibutaktak.” Ti nagan nga Apocalipsis, ibutaktakna dagiti bambanag a nailemmeng ken ipalgakna dagiti mapasamak sakbay pay a maisurat. Adu kadagiti nadakamat a padto ti saan pay a natungpal.
Sumario ti libro nga Apocalipsis
Introduksion.
—Apocalipsis 1: 1-9.
Dagiti mensahe ni Jesus iti pito a kongregasion.
—Apocalipsis 1:10– 3: 22.
Sirmata a mangipakita a nakatugaw ti Dios iti tronona idiay langit.
—Apocalipsis 4:1- 11.
Dagiti agsasaruno a sirmata:
Pito a selio.
—Apocalipsis 5:1– 8:6.
Pito a trumpeta, ti maudi a tallo dakamatenna dagiti nakabutbuteng a pasamak.
—Apocalipsis 8:7– 14:20.
Pito a malukong, tunggal maysa naglaon iti saplit a mangirepresentar iti panangukom ti Dios a maibukbok ditoy daga.
—Apocalipsis 15:1– 16:21.
Dagiti sirmata maipapan iti pannakadadael dagiti kabusor ti Dios.
—Apocalipsis 17:1– 20:10.
Dagiti sirmata maipapan kadagiti bendision a naggapu iti Dios para iti langit ken daga.
—Apocalipsis 20:11– 22:5.
-
Konklusion.
—Apocalipsis 22: 6- 21.
Dagiti pamay-an tapno matarusan ti libro nga Apocalipsis
Saan a nakabutbuteng no di ket positibo ti kaipapananna para kadagiti agserserbi iti Dios. Nupay adu ti manginaig iti sao nga “apocalipsis” iti nakaro a didigra, ti libro nga Apocalipsis ket mangrugi ken agngudo kadagiti sasao a naragsak dagidiay mangbasa, mangtarus, ken mangyaplikar iti mensahena.
—Apocalipsis 1:3; 22:7.
Nagusar ti Apocalipsis kadagiti adu a “pagilasinan,” wenno simbolo, ket saan a tarusan a literal.
—Apocalipsis 1:1.
Adu kadagiti kangrunaan a pasamak ken simbolo iti libro nga Apocalipsis ket nadakamaten a nasaksakbay iti Biblia:
Ni Jehova
—“ti pudno a Dios iti langlangit” ken ti Namarsua iti amin a banag.—Deuteronomio 4: 39; Salmo 103:19; Apocalipsis 4: 11; 15:3.
Ni Jesu-Kristo
—“ti Kordero ti Dios.”—Juan 1:29; Apocalipsis 5:5; 14:1.
Ni Satanas a Diablo
—ti kabusor ti Dios. —Genesis 3: 14, 15; Juan 8: 44; Apocalipsis 12:9.
Ti Babilonia a Dakkel
—kas iti nagkauna a Babilonia (Babel) a kabusor ni Jehova a Dios ken ti ilina ken pagtataudan dagiti palso a narelihiosuan a sursuro.—Genesis 11: 2-9; Isaias 13: 1, 11; Apocalipsis 17: 4-6; 18: 4, 20.
“Ti baybay”
—dagiti dakes a tattao a bumusbusor iti Dios.—Isaias 57:20; Apocalipsis 13:1; 21: 1.
Dagiti bambanag a katupag ti nagkauna a tabernakulo a nausar iti panagdaydayaw iti Dios—a pakairamanan ti lakasa ti tulag, simmarming a baybay, (palanggana a pagbugguan), dagiti pagsilawan, daton nga insienso, ken ti altar a pagidatonan.
—Exodo 25:10, 17, 18; 40:24-32; Apocalipsis 4: 5, 6; 5:8; 8:3; 11:19.
Atap nga animal
—a mangiladawan kadagiti gobierno ti tao. —Daniel 7: 1-8, 17- 26; Apocalipsis 13: 2, 11; 17:3.
Nausar dagiti numero iti simboliko a pamay-an.
—Apocalipsis 1: 20; 8: 13; 13:18; 21:16.
-
Agaplikar dagiti sirmata “iti aldaw ti Apo” a nangrugi idi naipasdek ti Pagarian ti Dios idi 1914 ken nangrugi nga agturay ni Jesus kas Ari. (Apocalipsis 1:
10) Namnamaentayo ngarud a ti kangrunaan a kaitungpalan ti Apocalipsis ket iti kaaldawantayo.
Tapno matarusan ti libro nga Apocalipsis, kasapulantayo dagiti isu met laeng a bambanag a nakatulong kadatayo a nangtarus iti dadduma a paset ti Biblia, agraman ti sirib a naggapu iti Dios ken tulong manipud kadagiti nakatarusen iti dayta.
—Aramid 8: 26- 39; Santiago 1:5.
ilo_Latn ilo_Latn ilo_Latn ilo_Latn pag_Latn ayr_Latn ilo_Latn ayr_Latn ilo_Latn ayr_Latn ilo_Latn ilo_Latn ayr_Latn ilo_Latn ayr_Latn ilo_Latn ayr_Latn ilo_Latn ayr_Latn ilo_Latn ayr_Latn unk dan_Latn ayr_Latn ilo_Latn ilo_Latn ayr_Latn ilo_Latn ayr_Latn ilo_Latn luo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn pag_Latn ilo_Latn ilo_Latn ilo_Latn ayr_Latn unk ilo_Latn ilo_Latn ilo_Latn ilo_Latn